Lietuvos didysis kunigaikštis

Lietuvos didysis kunigaikštis – Lietuvos Didžiosios Kunigaikštystės valdovo titulas.

Lietuvoje didžiojo kunigaikščio titulas įsigalėjo Vytauto valdymo metais, oficialiai patvirtintas 1401 m. Vilniaus–Radomo sutartimi. XV a. pabaigoje – XVI a. pradžioje Vilniaus katedroje vykdavo naujojo didžiojo kunigaikščio inauguracijos, tais laikais tai buvo vadinama „pakėlimu“. Žygimantui Augustui 1564 m. atsisakius Lietuvos sosto paveldėjimo teisės ir 1569 m. sudarius Liublino uniją su Lenkija buvo atsisakyta insignijų ir atskiros inauguracijos. Didžiojo kunigaikščio titulas buvo naudojamas greta Lenkijos karaliaus titulo. Abiejų Tautų Respublikos dokumentuose jis buvo minimas iki valstybės žlugimo 1795 m. Formaliai iki pat 1917 m. Rusijos carai taip pat vadinosi Lietuvos didžiaisiais kunigaikščiais.

Lietuvoje XIV–XV a. buvo būdinga stipri didžiojo kunigaikščio valdžia. Didysis kunigaikštis buvo dar ir vyriausiasis karo vadas, ir teisėjas. Didžiojo kunigaikščio valdžia buvo paveldima, tačiau griežtos paveldėjimo tvarkos nebuvo. Faktiškai teises į didžiojo kunigaikščio sostą turėjo visi jo sūnūs, todėl sostas galėjo pereiti bet kuriam iš jų.

Lietuvos didieji kunigaikščiai iki ATR 
 Gediminaičiai

 Jogailaičiai

 Kęstutaičiai

Ženklu * pažymėti asmenys kurie laikomi dinastijos arba jos atšakos pradininkais.

LDK monarchų valdymo metai

Šaltiniai 
 Lietuvos valdovai (XIII–XVIII a.): enciklopedinis žinynas (sud. Vytautas Spečiūnas). – Vilnius: Mokslo ir enciklopedijų leidybos institutas, 2004. – 151 p.: iliustr. – ISBN 5-420-01535-8
 Lietuvos valdovai (sud. Zigmantas Kiaupa). – Kaunas: Šviesa, 2006. – 71 p.: iliustr. – ISBN 5-430-04521-7
 Lietuvos valdovai: enciklopedinis žinynas. – Kaunas: Šviesa, 2008. – 408 p.: iliustr. – ISBN 978-5-430-05213-3
 Lietuvos valdovai: enciklopedinis žinynas (sud. Nelija Asadauskienė). – Kaunas: Šviesa, 2009. – 200 p.: iliustr. – ISBN 978-5-430-05494-6

Pastabos

Taip pat skaitykite 

 Lietuvos didžiųjų kunigaikščių sąrašas

 
Monarchų titulai